rejauldu/bengali-wikipedia huggingface dataset:
মোহাম্মদ হাছান ইমাম খান সোহেল হাজারী টাংগাইল জেলার কালিহাতি উপজেলায় জন্মগ্রহণকারী বাংলাদেশের বিশিষ্ট রাজনীতিবিদ। তিনি বাংলাদেশের জাতীয় সংসদের নির্বাচনী এলাকা ১৩৩ টাংগাইল-৪ এর সাবেক সংসদ সদস্য।  ইতিহাস তিনি গোপালদিঘী উচ্চ বিদ্যালয় ছাত্রলীগের সাধারণ সম্পাদক নির্বাচিত হন (১৯৮৫), এবং সেখান থেকে ছাত্রলীগের সভাপতি নির্বাচিত হন (১৯৮৬)। এরপর সরকারী এম. এম. আলী কলেজ (কাগমারী কলেজ)  ছাত্রলীগের সভাপতি নির্বাচিত হন (১৯৯১), এবং সেখান থেকে স্বাধীনতা পরবর্তী ছাত্রলীগের প্রথম ভি,পি নির্বাচিত হন (১৯৯২)।  তিনি এবং তার বড় ভাই সাহেদ হাজারী সন্ত্রাসী দের হামলায় নিহত হন সাহেদ হাজারী (১৯৯৪)। তিনি সরকারী সাদাত বিশ্ববিদ্যালয় কলেজ'র ছাত্র সংসদের ভি,পি নির্বাচিত হন (১৯৯৬)। জেলা ছাত্রলীগের আহ্বায়ক নির্বাচিত হন (১৯৯৮)। এরপর তিনি কেন্দ্রীয় ছাত্রলীগের রাজনীতির সাথে যুক্ত হন (২০০১)। ছাত্রলীগের কেন্দ্রীয় কমিটির সাংগঠনিক সম্পাদক নির্বাচিত হন (২০০২)। বাংলাদেশ আওয়ামী স্বেচ্ছাসেবক লীগের সাংগঠনিক সম্পাদক নির্বাচিত হন (২০০৬), এবং তিনি কালিহাতী উপজেলা চেয়ারম্যান মনোনীত হন (২০০৯)। তিনি তার নিজ এলাকায় শহীদ শাহেদ হাজারী বালিকা উচ্চ বিদ্যালয় ও শহীদ শাহেদ হাজারী মহাবিদ্যালয় স্থাপন করেন।  জন্ম  তিনি ১ জানুয়ারী ১৯৭৩ সালে কালিহাতি উপজেলা'র ছাতিহাটী গ্রামে জন্মগ্রহণ করেন।  কর্মজীবন  অর্জন সমাজ সেবায় বিশেষ ভূমিকা ও উন্নয়নমূলক কর্মকাণ্ডের জন্য দেশের শ্রেষ্ঠ উপজেলা চেয়ারম্যান হিসেবে মাদার তেরেসা স্বর্ণপদক, মহানগর পার্সোনালিটি এ্যাওয়ার্ড, মহাত্মা গান্ধী শান্তি পদক ও চিত্তরঞ্জন দাশ পদক অর্জণ করেন (২০১৩)।  তথ্যসূত্র  বিষয়শ্রেণী:১৯৭৩-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:একাদশ জাতীয় সংসদ সদস্য বিষয়শ্রেণী:টাঙ্গাইল জেলার রাজনীতিবিদ
upright|thumb|উত্তর ভারতে অবস্থিত হরিয়ানা রাজ্য  হরিয়ানা উত্তর ভারতে অবস্থিত একটি রাজ্য৷ রাজ্যটিতে বর্তমানে রয়েছে ২২টি জেলা এবং জনসংখ্যার বিচারে এই রাজ্যটি সারা ভারতে ১৮ তম স্থান অধিকার করেছে।  রাজ্যটির উত্তর দিকে রয়েছে পাঞ্জাব ও হিমাচল প্রদেশ রাজ্য, পশ্চিম এবং দক্ষিণ দিকে রয়েছে রাজস্থান রাজ্য। পূর্ব দিক দিয়ে প্রবাহিত যমুনা নদী হরিয়ানা ও দিল্লির সহিত উত্তরপ্রদেশ রাজ্যের সীমানা নির্ধারণ করেছে। ভারতের রাজধানী অঞ্চল দিল্লির উত্তর, পশ্চিম এবং দক্ষিণ দিকে রয়েছে হরিয়ানা রাজ্য। এর ফলে হরিয়ানা রাজ্যের একটি বিস্তীর্ণ অঞ্চল ভারতের জাতীয় রাজধানী অঞ্চলের আওতাভুক্ত।  যুগ্মভাবে চণ্ডীগড় শহরটি পাঞ্জাব এবং হরিয়ানার উভয় রাজ্যের রাজধানী।  ইতিহাস ১৯৬৬ খ্রিস্টাব্দের পয়লা নভেম্বর তারিখে,তৎকালীন পূর্ব পাঞ্জাব প্রদেশকে বিভক্ত করে দক্ষিণ-পূর্বাংশের ৭ টি জেলা নিয়ে হরিয়ানা নামে একটি নতুন পূর্ণাঙ্গ রাজ্য গঠন করা হয়। প্রাথমিক সাতটি জেলা ছিল যথাক্রমে: রোহতক, জিন্দ, হিসার, মহেন্দ্রগড়, গুরগাঁও, কার্নাল এবং আম্বালা জেলা। ভাষিক জনতত্ত্ব পরিসংখ্যানের উপর ভিত্তি করে তৎকালীন সংসদীয় সভার, তাতা লোকসভার অধ্যক্ষ সর্দার হুকুম সিংয়ের সুপারিশ অনুযায়ী পূর্ব পাঞ্জাব কে বিভক্ত করার সিদ্ধান্ত নেওয়া হয়।  পরবর্তীকালে মূল সাতটি জেলার পুনর্বিন্যাসের মাধ্যমে নতুন ১৫ টি জেলা গঠন করা হয়। হরিয়ানার প্রথম মুখ্যমন্ত্রী ঘোষিত হন শ্রীযুক্ত ভগবত দয়াল শর্মা।  জেলাসমূহ বিভিন্ন সময়ে একাধিক প্রশাসনিক এবং আপ্রশাসনিক কারণে হরিয়ানা সরকার রাজ্যটিকে ২২ টি জেলায় বিভক্ত করেছে। জেলাগুলির তালিকা নিম্নরূপ:  # কোড জেলা জেলা সদর জনসংখ্যা (২০১১) আয়তন (কিমি২) ঘনত্ব (/কিমি২)চিহ্নিত মানচিত্র ১  এএম  আম্বালা  আম্বালা  ১১,৩৬,৭৮৪  ১,৫৬৯  ৭২২ 100px ২  কেটি  কৈথল  কৈথল  ১০,৭২,৮৬১  ২,৭৯৯  ৪৬৭ 100px ৩  কেআর  কার্নাল  কার্নাল  ১৫,০৬,৩২৩  ২,৪৭১  ৫৯৮ 100px ৪  কেইউ  কুরুক্ষেত্র  কুরুক্ষেত্র  ৯,৬৪,২৩১  ১,৫৩০  ৬৩০ 100px ৫  জিইউ  গুরুগ্রাম  গুরুগ্রাম  ১৫,১৪,০৮৫  ২,৭৬০  ১,২৪১ 100px ৬   চরখি দাদরি  চারখি দাদরি    100px ৭  জেআই  জিন্দ  জিন্দ  ১৩,৩২,০৪২  ২,৭০২  ৪৩৮ 100px ৮  জেএইচ  ঝজ্জর  ঝজ্জর  ৯,৫৬,৯০৭  ১,৮৬৮  ৫২২ 100px ৯  এমডব্লিউ  নুহ  নুহ ১০,৮৯,৪০৬  ১,৭৬৫  ৭২৯ 100px ১০  পিকে  পাঁচকুলা  পাঁচকুলা  ৫,৫৮,৮৯০  ৮১৬  ৬২২ 100px ১১  পিপি  পানিপথ  পানিপথ  ১২,০২,৮১১  ১,২৫০  ৯৪৯ 100px ১২  পিডব্লিউ  পালওয়াল  পালওয়াল  ১০,৪০,৪৯৩  ১,৩৬৭  ৭৬১ 100px ১৩  এফটি  ফতেহাবাদ  ফতেহাবাদ  ৯,৪১,৫৩২  ২,৫৩৮  ৩৭১ 100px ১৪  এফআর  ফরিদাবাদ  ফরিদাবাদ  ১৭,৯৮,৯৫৪  ৭৮৩  ২,২৯৮ 100px ১৫  বিএইচ  ভিওয়ানি  ভিওয়ানি  ১৬,২৯,১০৯  ৫,১৪০  ৩৪১ 100px ১৬  এমএ  মহেন্দ্রগড়  নারনাউল  ৯,২১,৬৮০  ১,৯০০  ৪৮৫ 100px ১৭  ওয়াইএন  যমুনানগর  যমুনানগর  ১২,১৪,১৬২  ১,৭৫৬  ৬৮৭ 100px ১৮  আরই  রেওয়ারী  রেওয়ারী  ৮,৯৬,১২৯  ১,৫৫৯  ৫৬২ 100px ১৯  আরও  রোহতক  রোহতক  ১০,৫৮,৬৮৩  ১,৬৬৮  ৬০৭ 100px ২০  এসআই  সিরসা  সিরসা  ১২,৯৫,১১৪  ৪,২৭৬  ৩০৩ 100px ২১  এসএনপি  সোনিপথ  সোনিপথ  ১৪,৮০,০৮০  ২,২৬০  ৬৯৭ 100px ২২  এইচআই  হিসার  হিসার  ১৭,৪২,৮১৫  ৩,৭৮৮  ৪৯৩ 100px  তথ্যসূত্র  বিষয়শ্রেণী:হরিয়ানার জেলা বিষয়শ্রেণী:হরিয়ানা সম্পর্কিত তালিকা বিষয়শ্রেণী:ভারতের জেলাসমূহের তালিকা
ওয়ার্ড নং ৪২ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা যা অঞ্চল-১০ এর অন্তর্গত।   বিবরণ  ঢাকা উত্তর সিটি কর্পোরেশনের এই ওয়ার্ডটি অঞ্চল-১০ এর বড় বেরাইদ পূর্বপাড়া, বড় বেরাইদ ভূঁইয়াপাড়া, বড় বেরাইদ ঋষিপাড়া, বড় বেরাইদ আরাদ্দাপাড়া, ছোট বেরাইদ ডগরদিয়া, আশকারটেক, চান্দারটেক, পাঁচদিরটেক, হারারদিয়া, বড় বেরাইদ মোড়লপাড়া (উত্তর), বড় বেরাইদ মোড়লপাড়া (দক্ষিণ), বড় বেরাইদ আগারপাড়া, বড় বেরাইদ চটকিপাড়া, বড় বেরাইদ চিনাদিপাড়া, নিগুর অ্যাপ্লাইদ (ফকিরখালী) এলাকা নিয়ে গঠিত।   ইতিহাস    কাউন্সিলর    তথ্যসূত্র   বিষয়শ্রেণী:ঢাকা উত্তর সিটি কর্পোরেশনের ওয়ার্ড
বিমান বাহিনী যাদুঘর ঢাকার আগারগাঁওয়ে অবস্থিত বাংলাদেশের প্রথম বিমান জাদুঘর। বাংলাদেশ বিমান বাহিনীর গৌরবময় ঐতিহ্যের ইতিহাস, সাফল্য ও উন্নয়নের ক্রমবিকাশকে সংরক্ষণ এবং নতুন প্রজন্মের কাছে তুলে ধরার প্রয়াসে এই জাদুঘর ২০১৪ সালে উন্মু্ক্ত করা হয়।  অবস্থান এই জাদুঘরের পশ্চিমে রয়েছে বেগম রোকেয়া সরণি ও কম্পিউটার সিটি (আইডিবি ভবন) এবং পূর্বে রয়েছে তেঁজগাও বিমান বন্দরের সুবিশাল রানওয়ে ও বাংলাদেশ বিমান বাহিনী ঘাঁটি বাশার। উত্তর দিকে রয়েছে সুদৃশ্য হ্রদ এবং দক্ষিণে সবুজ বৃক্ষসারি ও বনানী।  পটভূমি ১৭ জুন ১৯৮৭ সালে প্রাথমিকভাবে বাংলাদেশ বিমান বাহিনী জাদুঘরের গোড়া পত্তন হয়। পরবর্তীতে ২০১৪ সালে বেগম রোকেয়া সরণি সংলগ্ন তেঁজগাও বিমান বন্দরের রানওয়ের পশ্চিম পার্শ্বে মনোরম পরিবেশে আরও সুবিন্যস্ত ও সুগঠিতভাবে পূণর্গঠন করা হয় এবং জনসাধারণের জন্য উন্মুক্ত করে দেয়া হয়। ২০১৪ সালের ২৮ সেপ্টেম্বর এই বিমান জাদুঘরটি উদ্বোধন করেন এয়ার মার্শাল এনামুল বারী।  উল্লেখযোগ্য সংগ্রহ মূলত বিভিন্ন সময়ের হেলিকপ্টার ও বিমান দিয়েই এই জাদুঘর সাজানো হয়েছে। এর মধ্যে উল্লেখযোগ্য হচ্ছে:  বলাকা: বলাকা বাংলাদেশের প্রথম যাত্রীবাহী বিমান। রাশিয়ার তৈরি এই বিমানটি বাংলাদেশে আসে ১৯৫৮ সালে।  এয়ার টুওরার: ট্রেইনিংয়ের জন্য এই বিমান ব্যবহার করা হয়। ১৯৯৭ সালে নিউজিল্যান্ডের তৈরি এই বিমান বাংলাদেশ বিমান বাহিনিতে যোগ হয়।  পিটি-৬: ১৯৮৫ সালে চিনের তৈরি এই বিমানটি বাংলাদেশ এয়ারলাইন্সে যুক্ত হয়।  ফুগাসি এম-১৭০: ফ্রান্সে ১৯৬০ সালে তৈরি করা  এই বিমানটি বাংলাদেশ বিমান বাহিনীতে যুক্ত হয় ১৯৯৭ সালে।  গ্লাইডার: বাংলাদেশ বিমান বাহিনীর আকাশ অভিজ্ঞতার জন্য জার্মানির দেওয়া এই বিমানটি বাংলাদেশে আনা হয় ১৯৮২ সালে।  এয়ারটেক কানাডিয়ান ডিএইচ ৩/১০০০: কানাডার তৈরি এই বোমারু বিমানটি ১৯৭১ সালে মুক্তিযুদ্ধে চট্টগ্রাম সুমদ্র বন্দরে সফল অভিযান পরিচালনা করে।  হান্টার বিমান: মুক্তিযুদ্ধের সময় ভারত বাংলাদেশকে ভূমি শত্রু থেকে রক্ষা করতে এই বিমানটি ব্যবহার করে। ভারতীয় বিমানবাহিনী বাংলাদেশ বিমানবাহিনীকে এই বিমানটি উপহার দেয়।  ডাকোটা বিমান: মুক্তিযুদ্ধের সময়কার একটি বোমারু বিমান। এটি ৫০০০ পাউন্ড বোম্ব বহন করতে সক্ষম। এছাড়াও আছে এফটি-৫, মিগ-২১, জি নাট, এফ৬, এ৫-১১১।  জাদুঘরের সময়সূচী বিমান বাহিনী জাদুঘর সোম থেকে শনিবার বেলা ২টা থেকে রাত ৮টা পর্যন্ত এবং বিশেষ দিন ব্যতীত প্রতি রবিবার বন্ধ থাকে। ৫০ টাকা মূল্যের টিকেট সংগ্রহ করে জাদুঘরে প্রবেশ করা যায়। এছারাও ৩০ টাকার টিকেটের বিনিময়ে ভেতরের হেলিকাপ্টার বা বিমানে উঠা যায়।  তথ্যসূত্র  বিষয়শ্রেণী:ঢাকার জাদুঘর
সৈয়দ আবুজার বুখারী (, প্রকৃত নাম: সৈয়দ আতা-উল-মুনিম বুখারি, মৃত্যু ২৪ অক্টোবর ১৯৯৫) একজন মুসলিম পাকিস্তানি পণ্ডিত, বুদ্ধিজীবী, বক্তা, কবি, লেখক এবং মজলিস-ই-আহর-ই-ইসলাম-এর প্রাক্তন রাষ্ট্রপতি। তিনি অবিভক্ত ভারতের স্বাধীনতা আন্দোলনের বিশিষ্ট ব্যক্তিত্ব ছিলেন। বুখারী ছিলেন সৈয়দ আতা উল্লাহ শাহ বুখারীর বড় ছেলে এবং তিনি একাধিকবার আহরার পার্টির রাষ্ট্রপতি বা সেক্রেটারি জেনারেল নির্বাচিত হয়ে মজলিস-ই-আহরার-ই ইসলামের নেতা হন। বুখারী মজলিস-এ-খুদ্দ-এ-সাহাবাহর প্রতিষ্ঠাতা এবং তেহরিক-ই-খাতমে নব্বুওয়াতের ১৯৫৩, ১৯৭৪ এবং ১৯৮৪ সালে গুরুত্বপূর্ণ ভূমিকা পালন করেন।  বুখারী ১৯৬২ সালে কাসিম বাঘ মুলতানে হযরত আমির-ই-মুয়াবিয়ার মৃত্যুর দিন একটি সম্মেলন করেন। একাধিকবার, সরকারবিরোধী ধর্মীয় এবং রাজনৈতিক বক্তৃতার কারণে বুখারীকে গ্রেপ্তার করা হয়েছিল। তিনি লাহোর ও মুলতান থেকে প্রকাশিত মাসিক সংবাদ কর্পোরেশন, আল-আহরার  সম্পাদকও ছিলেন। বুখারী কবিও ছিলেন। তাঁর পিএইচডি থিসিস ইরানের ফারসি গ্রন্থ কান পারসীতে লেখা হয়েছে ।   মৃত্যু  বুখারী ১৯৯৫ সালের ২৪ অক্টোবর মুলতানে মৃত্যুবরণ করেন। তাকে তাঁর বাবার (সৈয়দ আতা উল্লাহ শাহ বুখারী) কবরের কাছে মুলতানে দাফন করা হয়।  আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:১৯৯৫-এ মৃত্যু বিষয়শ্রেণী:ফার্সি ভাষার কবি বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি সুন্নি মুসলিম বিষয়শ্রেণী:ভারতীয় মুসলিম বিষয়শ্রেণী:মজলিসে আহরারে ইসলামের সভাপতি বিষয়শ্রেণী:মজলিসে আহরারে ইসলামের মহাসচিব বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:মুলতানের ব্যক্তি
কুমিল্লা-১৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।   সীমানা    ইতিহাস  কুমিল্লা-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩অলি আহমেদবাংলাদেশ আওয়ামীলীগ১৯৭৯জয়নাল আবেদীন ভুঁইয়াবাংলাদেশ আওয়ামী লীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:কুমিল্লা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
শাহজাদা মুহাম্মাদ আবদুল করিম এফেন্দি (   , এছাড়াও মেহমেদ আব্দুলকারিম ওসমানুগলু ; ২৬ জুন ১৯০৬ - ৩ আগস্ট ১৯৩৫) একজন অটোমান রাজপুত্র ছিলেন। তিনি শাহজাদে মেহমেদ সেলিম এবং নিলুফার হানিমের পুত্র। তিনি ছিলেন আব্দুল হামিদ দ্বিতীয় এবং বেদরিফেলেক কাদিনের নাতি।   জীবনের প্রথমার্ধ  শাহজাদে মেহমেদ আব্দুলকারিম ২৬ জুন ১৯০৬ সালে ইলদিজ প্রাসাদে জন্মগ্রহণ করেন। তার পিতা ছিলেন শাহজাদে মেহমেদ সেলিম।  তার বাবা আব্দুল হামিদ দ্বিতীয় এবং বেদরিফেলেক কাদিনের পুত্র ছিলেন।  আব্দুল করিমের মা ছিলেন  সেলিমের চতুর্থ স্ত্রী নিলুফার হানিম  তার মা আবখাজিয়ান গোত্রের ছিলেন।  তিনি ইস্তাম্বুলের গালাতাসারায় কলেজে পড়াশোনা করেছিলেন।   ১৯২৪ সালের মার্চ মাসে রাজপরিবারের নির্বাসনের সময়, আব্দুলকরিম এবং তার পরিবার প্রথমে সিরিয়ার দামেস্কে বসতি স্থাপন করে। তারপর ফরাসি শাসনের অধীনে এবং তারপর লেবাননের জুনিয়েহে বসতি স্থাপন করেন। সেই সময়, তার মা তার বাবার সাথে বিবাহবিচ্ছেদ করেন এবং ইস্তাম্বুলে থাকতে পছন্দ করেন। সেখানে তার মা পুনরায় বিয়ে করেন।   ব্যক্তিগত জীবন  আবদুল করিমের একমাত্র স্ত্রী ছিলেন নিমেত হানিম। তিনি ১৯১১ সালে লেবাননের বৈরুতে জন্মগ্রহণ করেন।  তিনি লেবানিজ ম্যারোনাইট বংশোদ্ভূত ছিলেন।  ১৯৩০ সালে তারা বৈরুতে বিয়ে করেন  এবং বিয়ের পর তার স্ত্রী ইসলাম ধর্ম গ্রহণ করেন। বিয়ের জন্য তার বাবার অনুমোদন না পেয়ে, এই দম্পতি সিরিয়ার দামেস্কে স্থায়ীভাবে বসবাস শুরু করেন।  দুজনের একসাথে দুটি পুত্র ছি। পুত্রদ্বয় হল: শাহজাদে দুন্দর আলী ওসমান ওসমান ওসমানুলু (জন্ম ১৯৩০) এবং শাহজাদে হারুন ওসমানুগলু (জন্ম ১৯৩২)।  পরবর্তী বছরগুলিতে, তিনি তার ছেলে হারুনের সাথে ইস্তাম্বুলে স্থায়ী হন। সেখানে তিনি ৪ আগস্ট ১৯৮১ সালে মারা যান।    পরবর্তী জীবন এবং মৃত্যু  ১৯৩২ সালে তিনি চীনের জিনজিয়াং, যাকে তৎকালীন পূর্ব তুর্কিস্তানও বলা হত, সেখানে উইঘুরদের স্বাধীনতা আন্দোলনে সক্রিয় হওয়ার জন্য সিরিয়ার দামেস্ক ত্যাগ করেন। ১৯৩৩ সালে, তাকে জাপান সরকার জাপানে আমন্ত্রণ জানায়। সম্ভবত তার  উসমানীয় উত্তরাধিকারী হিসেবে মর্যাদা ব্যবহার করে সোভিয়েত ইউনিয়নের সাথে বিরোধে মধ্য এশীয় মুসলমানদের কাছে পৌঁছাতে তাকে আমন্ত্রণ জানায়।   আব্দুলকরিম প্রথমে টোকিও যান। কিন্তু প্রত্যাশিত সমর্থন না পেয়ে, তিনি চীনা শাসনের বিরুদ্ধে জনগণকে সংগঠিত করার জন্য পূর্ব তুর্কিস্তানে চলে যান। তার দুর্বল বাহিনীর পরাজয়ের পর, আব্দুলকরিম প্রথমে ভারতে পালিয়ে যান এবং পরে মার্কিন যুক্তরাষ্ট্রে আশ্রয় প্রার্থনা করেন। ১৯৩৫ সালের ৩ আগস্ট একটি হোটেল কক্ষে তাকে মৃত অবস্থায় পাওয়া যায়  তাকে নিউ ইয়র্কের কুইন্স কাউন্টির মাসপেথের মাউন্ট অলিভেট কবরস্থানে সমাহিত করা হয়েছিল।   তথ্যসূত্র   বিষয়শ্রেণী:১৯৩৫-এ মৃত্যু বিষয়শ্রেণী:১৯০৬-এ জন্ম বিষয়শ্রেণী:জাপানের বৈদেশিক সম্পর্ক বিষয়শ্রেণী:জাপানে ইসলাম
এশিয়ানেট মুভিজ হল এশিয়ানেট কমিউনিকেশনস লিমিটেড কর্তৃক নতুন ২৪ ঘণ্টার মালায়ালম টিভি চ্যানেল যেটি ২০১২ সালের ১৫ জুলাই চালু করা হয়। এটা মালায়ালম সিনেমার জন্য প্রথম স্যাটেলাইট টিভি চ্যানেল।   কারিগরী বিবরণ  স্যাটেলাইট: আইএস-৬; অরবিটাল লোকেশন: ৬৬ ডিগ্রি ইস্ট; ডাউন লিঙ্ক পোল: হরিজিন্টাল; ডাউন লিঙ্ক ফ্রিকোয়েন্সি: ৪০০৬ এমএইচজেড; সিম্বল রেট: ১৪৪০০১ কেএসপিএন; ক্যারিয়ার: ডিভিবি-এস৩; মডুলেশন: ৮ পিএসকে; এফইসি: ৩/৫ …   প্রাপ্যতা   এশিয়ানেট ডিজিটাল টিভি : চ্যানেল ১৪০  কেরালা ভিশন ডিজিটাল টিভি : চ্যানেল ১৬  সান ডাইরেক্ট : চ্যানেল ২২৯  ভিডিওকন ডিটুএইচ : চ্যানেল ৮৬০  ডিশ টিভি : চানেল ৯৩৬  রিলায়েন্স ডিজিটাল টিভি : চানেল ৮৭৪  এয়ারটেল ডিজিটাল টিভি : চানেল ৮২০  ইয়েস ডিজিটাল টিভি : চানেল ২০৯   তথ্যসূত্র    বহিঃসংযোগ   Asianet, Official website  Asianet Movies – The First Movie Channel in Malayalam  বিষয়শ্রেণী:মালায়ালম ভাষার টেলিভিশন চ্যানেল বিষয়শ্রেণী:কেরালার মিডিয়া বিষয়শ্রেণী:২০১২ সালে প্রতিষ্ঠিত টেলিভিশন চ্যানেল ও কেন্দ্র বিষয়শ্রেণী:তিরুবনন্তপুরম এ মিডিয়া বিষয়শ্রেণী:ভারতের মুভি চ্যানেল বিষয়শ্রেণী:স্টার ইন্ডিয়া বিষয়শ্রেণী:মালয়ালম ভাষার টেলিভিশন চ্যানেল বিষয়শ্রেণী:ভারতের চলচ্চিত্র চ্যানেল
চিদভাষা হল সংস্কৃত শব্দ যার অর্থ ব্রহ্ম, সর্বজনীন স্ব, মনের উপর বা মাধ্যমের আভাস বা প্রতিফলন; সাধারণত শব্দটি জীবের মধ্যে প্রতিফলিত বিশ্বজনীন আত্মকে বোঝাতে ব্যবহৃত হয়, স্বতন্ত্র স্ব। দার্শনিক শর্ত চিদভাষার অন্তর্গত। কার্যকারণ শরীর বা করণ শরীর যা মানুষের ভোগ বা দুঃখের কারণ আনন্দময় কোষের সমন্বয়ে গঠিত এবং যতক্ষণ আত্মা অবিদ্যার উভয় বাহন স্থূল শরীর বা সূক্ষ্ম শরীরে অবস্থান করে ততক্ষণ আত্মাকে মেনে চলে; বাসনা (ইচ্ছা) দ্বারা পীড়িত সাধারণ সত্তা চিদভাষায় পরিণত হয় না, করণ শরীরে আত্মার প্রতিফলন।  অবিদ্যা শুরুহীন, এটি একটি উপাধি। চিদভাষা হল বুদ্ধির (অহং) মধ্যে চেতনার প্রতিফলন, অবিদ্যার প্রভাব, যা বুদ্ধির সঙ্গে অবিচ্ছেদ্যভাবে একত্রিত। জীব হল চেতনার অপূর্ণ রূপ এবং এটি অবাস্তবতা। নির্গুণ ব্রহ্ম চিদভাষাকে প্রকৃত চেতনা রূপে আবির্ভূত করে এবং ব্যবাহারিক  জগতে কর্তা, ভোগকারী, ভোগকারী এবং আরও অনেক কিছু হিসাবে কাজ করে। চিদভাষা ঈশ্বরত্ব গঠন করে এবং এটি ভারসাম্যের সহিত প্রকৃতির সাথে যুক্ত হওয়ার কারণে এবং ফলস্বরূপ গুণগুলির দ্বারা ক্রিয়াশীল হওয়ার কারণে এটি সত্য চেতনার সঠিক উপমা। জীব, উপভোগকারী এবং ভুক্তভোগী, অপরিবর্তনীয় কুটস্থ বা চিদভাষা নয় (যার কারণে বুদ্ধি তার পরিসরের মধ্যে আসা জিনিসগুলিকে উপলব্ধি করে) তবে দুটির সংমিশ্রণ। জীব কুটস্থের বাস্তবতা উপলব্ধি না করে সমস্ত ব্যক্তিগত ও সমষ্টিগত ভোগ ও দুঃখকে বাস্তব বলে মনে করে; জীব প্রকল্প করে এবং নিজের উপর করণীয় ইত্যাদি গুণাবলীর উপর চাপ দেয়; এবং জেগে ও স্বপ্নের রাজ্যে অনেক রূপ ধারণ করে।  বেদান্ত মনে করে যে সমস্ত জীবের জন্য আত্মা রয়েছে এবং যা একটি জীবকে অন্যটি থেকে আলাদা করে তা হল এর পৃথক অন্তঃকরণ ও চিদভাষা (যা দুটি শরীরের সূক্ষ্ম অংশ)। চিদভাষা-চৈতন্যের সাহায্যে বস্তুকে মন দ্বারা চেনা যায়, যখন চিদভাষা কাজ করতে শুরু করে তখন সেখানে বস্তু-চেতনা থাকে। বুদ্ধি যা প্রকৃতির পরিবর্তন কোন বস্তুকে জানতে পারে না কারণ বস্তু নিজেকে জানতে পারে না। সুরেশ্বরাচার্য বলেন যে চেতনা যা নিজেকে সমস্ত বাহ্যিক উপলব্ধিতে আলোকিত ফ্যাক্টর হিসাবে প্রকাশ করে তা আসলেই জানার বস্তু অন্যথায় চেতনা নিজেই কিছু সম্পর্কে সচেতন নয়।  তথ্যসূত্র  বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:বেদান্ত
নয়াদিল্লি মেট্রো স্টেশন দিল্লি মেট্রোর ইয়োলো লাইন ও বিমানবন্দর এক্সপ্রেসের সংযোগস্থলে অবস্থিত। এটি ভারতীয় রেলওয়ের নয়াদিল্লি রেলওয়ে স্টেশন থেকে পায়ে হাঁটা দূরত্বে অবস্থিত ভূগর্ভস্থ মেট্রো স্টেশন। ২০০৫ সালের ৩রা জুলাই তারিখে এটি সাধারণ মানুষের ব্যবহারের জন্য চালু করে দেওয়া হয়। এটি নয়াদিল্লি রেলওয়ে স্টেশনের ১৬ নং প্ল্যাটফর্ম থেকে সবচেয়ে কাছে।  এয়ারপোর্ট এক্সপ্রেসের উত্তরগামী প্রান্তিক স্টেশন হল নয়াদিল্লি মেট্রো স্টেশন। এয়ার ইন্ডিয়া সহ বেশকিছু গাড়ির চেক-ইন সুবিধা এই স্টেশনে পাওয়া যায়।  ২০২২ সালের ফেব্রুয়ারিতে নয়াদিল্লি রেলওয়ে স্টেশনের সাথে স্টেশনের সংযোগকারী একটি স্কাইওয়াক জনসাধারণের জন্য উন্মুক্ত করা হয়।  স্টেশন বিন্যাস জিসড়ক স্তরপ্রস্থান/প্রবেশএমমধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, টিকিট/টোকেনপিদক্ষিণদিকগামীপ্ল্যাটফর্ম ১ → গন্তব্য স্টেশন হুডা সিটি সেন্টার পরবর্তী স্টেশন রাজীব চক-এ যাওয়ার জন্য এর পরবর্তী স্টেশনে গাড়ী বদল করুন।দ্বীপ প্ল্যাটফর্ম, দরজা ডান দিকে খুলবে উত্তরদিকগামীপ্ল্যাটফর্ম ২  ← গন্তব্য স্টেশন সময়পুর বাদলি পরবর্তী স্টেশন চাউড়ি বাজার  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ৩, দরজা বাম দিকে খুলবে  দক্ষিণপশ্চিমদিকগামীগন্তব্য স্টেশন →দ্বারকা সেক্টর ২১ পরবর্তী স্টেশন শিবাজী স্টেডিয়ামউত্তরদিকগামী অন্তিম স্টেশনপার্শ্ব প্ল্যাটফর্ম নং- ৪, দরজা বাম দিকে খুলবে এল২  সংযোগ  নিকটবর্তী বাস স্টপগুলি থেকে দিল্লি পরিবহন নিগমের ৪৯এসটিএল, ১২০বি, ১৭২, ২১৩, ২১৩এ, ৩০৭এ, ৩০৮, ৪৩০এ, ৪৩৩, ৪৩৩সিএল, ৪৩৩এলএসটিএল, ৪৪০এ, ৪৪৫, ৪৪৫এ, ৪৫৩, ৪৫৪, ৪৫৭, ৪৫৮, ৪৬০এ, ৪৬৭, ৫০০, ৫২২এসপিএল, ৬০৪, ৬২২, ৭১৬, ৭২৮এ, ৭৮১, ৮৪০এক্সট, ৮৫৩, ৯১০এ, ৯৪৯, এয়ারপোর্ট এক্সপ্রেস- ৪, আরএল-৭৫, আরএল-৭৭এ, আরএল-৭৭বি, আরএল-৭৭এক্সট, আরএল-৭৯ বাস পরিষেবা চালু রয়েছে।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ চালু রেলওয়ে স্টেশন বিষয়শ্রেণী:মধ্য দিল্লি জেলার রেলওয়ে স্টেশন
পিংলা (বিধানসভা কেন্দ্র) ভারতের পশ্চিমবঙ্গ রাজ্যের  পশ্চিম মেদিনীপুর জেলার একটি বিধানসভা কেন্দ্র।  thumb|right|250px|পিংলার মন্টু পটুয়া ও তাঁর পরিবার এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২২৭ নং পিংলা বিধানসভা কেন্দ্রটি ধনেশ্বরপুর, গোবর্ধনপুর, জামনা, কার্কাই, ক্ষীরাই, কুসুমদা এবং পিনদুরুই গ্রাম পঞ্চায়েত গুলি পিংলা সমষ্টি উন্নয়ন ব্লক এবং খড়গপুর-২ সমষ্টি উন্নয়ন ব্লক এর অন্তর্গত।   পিংলা বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত।  পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১পিংলা পুলিন বিহারী মাইতিভারতীয় জন সংঘ ১৯৫৭আসন নেই ১৯৬২ আসন নেই১৯৬৭গৌরাঙ্গ সামন্তভারতের কমিউনিস্ট পার্টি১৯৬৯গৌরাঙ্গ সামন্তভারতের কমিউনিস্ট পার্টি১৯৭১বিজয় দাসভারতীয় জাতীয় কংগ্রেস১৯৭২বিজয় দাসভারতীয় জাতীয় কংগ্রেস১৯৭৭হরিপদ জানাজনতা পার্টি১৯৮২হরিপদ জানানির্দল ১৯৮৭হরিপদ জানানির্দল১৯৯১হরিপদ জানাডেমোক্রেটিক সোশ্যালিস্ট পার্টি (প্রবোধ চন্দ্র)১৯৯৬রামপদ সামন্তভারতের কমিউনিস্ট পার্টি (মার্ক্সবাদী)২০০১রামপদ সামন্তনির্দল ২০০৬রামপদ সামন্তডেমোক্রেটিক সোশ্যালিস্ট পার্টি (প্রবোধ চন্দ্র)২০১১প্রবোধ চন্দ্র সিনহাডেমোক্রেটিক সোশ্যালিস্ট পার্টি (প্রবোধ চন্দ্র)২০১৬সৌমেন মহাপাত্রসর্বভারতীয় তৃণমূল কংগ্রেস   নির্বাচনী ফলাফল ২০১৬      ২০১১      ১৯৭৭-২০০৬ ২০০৬ সালের রাজ্য বিধানসভা নির্বাচনে,  ডিএসপি (পিসি) এর রামপদ সামন্ত পিংলা কেন্দ্র থেকে জয়ী হন তৃণমূল কংগ্রেসের ঋষিকেশ দিন্দাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের  রামপদ সামন্ত ২০০১ সালে তৃণমূল কংগ্রেসের রাজ কুমার দাসকে পরাজিত করেন। রামপদ সামন্ত ভারতের সিপিআই (এম) প্রতীক নিয়ে প্রতিদ্বন্দ্বিতা করে ১৯৯৬ সালে কংগ্রেসের স্বপন ডোমকে পরাজিত করেন। ডিএসপি (পিসি) এর প্রতিনিধিত্বকারী হরিপদ জানা ১৯৯১ সালে কংগ্রেসের শক্তিপদ মহাপাত্রকে পরাজিত করেন, ১৯৮৭ এবং ১৯৮২ সালে নির্দলের হরিপদ জানা কংগ্রেসের সুকুমার দাসকে এবং জনতা পার্টির প্রতিনিধিত্ব ১৯৭৭ সালে কংগ্রেসের বিজয় দাসকে পরাজিত করেন।  ১৯৬৭-১৯৭২ ১৯৭২ এবং ১৯৭১ সালে কংগ্রেসের বিজয় দাস জয়ী হন। সিপিআই এর গৌরাঙ্গ সামন্ত ১৯৬৯ এবং ১৯৬৭ সালে জয়ী হন। ১৯৬২  এবং ১৯৫৭ সালে  এই কেন্দ্রে আসন ছিল না। স্বাধীন ভারতের প্রথম নির্বাচনে ১৯৫১ সালে, ভারতীয় জন সংঘ এর পুলিন বিহারী মাইতি জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পশ্চিম মেদিনীপুর জেলার রাজনীতি
হেঁড়িয়া রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি হেঁড়িয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬২ কি.মি. দূরে স্টেশনটি অবস্থিত।  ইতিহাস হেঁড়িয়া রেলওয়ে স্টেশনটি পশ্চিমবঙ্গের মাধাখালি হেঁড়িয়া রোড, হেঁড়িয়া তে অবস্থিত। স্টেশন কোড হল (এইচইএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি দেশপ্রাণ, নাচিন্দা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়  তথ্যসূত্র   বহিঃসংযোগ  বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
থাম্ব|ক্লসজাগেন ২০১১ ক্লসজাগেন ("নিকোলাস তাড়া") উৎসব সুইস শহর কুসনাচটে সেন্ট নিকোলাস দিবসের আগের রাতে অনুষ্ঠিত হয়। এই উৎসবটি প্রতি বছর প্রায় ২০,০০০ মানুষের উপস্থিতিতে আয়োজিত হয় এবং প্রায় ১,৫০০ অংশগ্রহণকারীর একটি মিছিল নিয়ে সম্পন্ন হয় এবং রাতের পর রাত চলে।   ইতিহাস  মিছিলটির মূল উৎস প্রাক-খ্রিস্টীয় পেগান ঐতিহ্যগুলিতে বিশ্বাস করা হয়, যেখানে বন্য আত্মাদের তাড়া করা হত (যেমন ওয়াইল্ড হান্ট)। ক্লসজাগেনের প্রাথমিক রূপগুলোতে অনেক অশান্তি এবং গোলমাল ছিল, যেটি গির্জা এবং কর্তৃপক্ষের দ্বারা অগ্রাহ্য করা হত। ১৭৩২ সালে এটি আনুষ্ঠানিকভাবে নিষিদ্ধ করা হয়, তবে কার্যকরভাবে বন্ধ করা যায়নি। ১৯ শতকের শেষদিকে, এই রীতিকে "খ্রিস্টানীকৃত" করা হয় এবং মিছিলটিতে প্রথমবারের মতো বিশপের মিটার দেখা যায়।Klausjagen homepage-history accessed 13 December 2016 ১৯২০ এর দশকে, এখনও অনেকটা অশান্ত মিছিলটিকে একটি গ্রামবাসীদের কমিটি শান্ত করে, যারা আধুনিক, সুস্পষ্টভাবে সংগঠিত মিছিলটি তৈরি করে। ১৯২৮ সাল থেকে কুসনাচটের সেন্ট নিকোলাস সোসাইটি এই রীতির চলমানতার জন্য দায়ী।  মিছিলটি ছয়টি পর্যায়ে সংগঠিত হয়। প্রথমে আসে পুরুষরা। তারা সুদীর্ঘ দুই হাতের ভেড়ার ছড়ি আছড়ায়। এরপর আসে সেই পুরুষরা যারা ইফ্লেন (Iffelen) বা ইনফান (Infuln) পরেছে। এগুলি বিশাল, অত্যন্ত সাজানো কাগজের টুপি এবং এটিও বিশপের মুকুট এবং একটি দাগযুক্ত কাচের জানালার মধ্যবর্তী ক্রুশের মতো, যা ভেতর থেকে মোমবাতি দ্বারা আলোকিত। এটি প্রায় সাত ফুট উঁচু হয়ে থাকে।  তাদের পেছনে আসেন সেন্ট নিকোলাস নিজে, সাথে চারজন সঙ্গী যারা কালো গাউন এবং হুড পরেছেন। তাদের নাম স্মুট্জলিস, যারা পেস্ট্রি বিতরণ করেন। তাদের পর আসে একটি ব্রাস ব্যান্ড যারা ঐতিহ্যবাহী ক্লাউস সঙ্গীত বাজান। এরপর একটি বড় দল আসে যারা ট্রাইচেল্ন বাজায়। শেষে পুরো মিছিলের পর আসে পুরুষরা যারা গরুর শিঙা বাজায়। অংশগ্রহণকারীরা এবং দর্শকরা সাধারণত এরপর স্থানীয় মদ দোকানে উদযাপনে চলে যান।   তথ্যসূত্র   বিষয়শ্রেণী:১৭৩২-এ বিলুপ্ত
সংগ্রামভাইয়া অরুণকাকা জগতাপ ১৩তম মহারাষ্ট্র বিধানসভার সদস্য। তিনি আহমেদনগর সিটি বিধানসভা কেন্দ্রের প্রতিনিধিত্ব করেন। তিনি জাতীয়তাবাদী কংগ্রেস পার্টির অন্তর্ভুক্ত।   রাষ্ট্রের বাজেট অধিবেশন চলাকালীন মহারাষ্ট্রের অর্থমন্ত্রী সুধীর মুনগন্তিওয়ারকে বাধা দেওয়া এবং চারদিন আগে বিধানসভার বাইরে বাজেট কপি পুড়িয়ে দেওয়ার জন্য ২২ শে মার্চ, ২০১৩-এ জগতাপকে অন্য ১৮ জন বিধায়কসহ ৩১ ডিসেম্বর পর্যন্ত স্থগিত করা হয়েছিল।   ৭ এপ্রিল ২০১৮এ তিনি মহারাষ্ট্রের আহমেদনগরে শিবসেনার দু'জনকে হত্যার দায়ে অভিযুক্ত চারজনের মধ্যে ছিলেন।  এদিকে, জগতাপের সমর্থকরা আহমেদনগর পুলিশ সুপারের কার্যালয়ে ভাঙচুর চালিয়েছে বলে অভিযোগ।    তথ্যসূত্র   বিষয়শ্রেণী:মহারাষ্ট্র বিধানসভার সদস্য বিষয়শ্রেণী:মহারাষ্ট্রের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মারাঠি রাজনীতিবিদ বিষয়শ্রেণী:আহমেদনগরের ব্যক্তি বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:জীবিত ব্যক্তি
সিলেটি তেলচিটটা (বৈজ্ঞানিক নাম: Glyptothorax telchitta)Ng, H.H. (2005) Glyptothorax botius (Hamilton, 1822), a valid species of catfish (Teleostei: Sisoridae) from northeast India, with notes on the identity of G. telchitta (Hamilton, 1822)., Zootaxa 930:1-19. (ইংরেজি: Sylhet Hara) হচ্ছে Sisoridae পরিবারের Glyptothorax গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, নেপাল এবং পাকিস্তানে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Ng, H.H. (2005) Glyptothorax botius (Hamilton, 1822), a valid species of catfish (Teleostei: Sisoridae) from northeast India, with notes on the identity of G. telchitta (Hamilton, 1822)., Zootaxa 930:1-19.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:১৮২২-এ বর্ণিত মাছ
পি বি আব্দুল রাজাক (১ অক্টোবর ১৯৫৫ - ২০ অক্টোবর ২০১৮)  ২০১১-২০১৮ সাল পর্যন্ত মঞ্জেশ্বর কেন্দ্র থেকে কেরালা বিধানসভার সদস্য ছিলেন।   রাজাক একজন ব্যবসায়ী ছিলেন এবং ২০১১ সালে ভারতীয় জনতা পার্টির কে সুরেন্দ্রনকে ৫,৮২৮ ভোটে পরাজিত করে প্রথম নির্বাচিত হন। তিনি ২০১৬ সালে আবারও ৮৯ ভোটে ভারতীয় জনতা পার্টির কে সুরেন্দ্রনকে পরাজিত করে পুনরায় নির্বাচিত হন।  তিনি ২০১৮ সালে হার্ট অ্যাটাকে মারা যান।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ভারতীয় ইউনিয়ন মুসলিম লীগের রাজনীতিবিদ বিষয়শ্রেণী:কেরল বিধানসভার সদস্য ২০১৬-২০২১ বিষয়শ্রেণী:কাসারগড় জেলার ব্যক্তি